Aðgang að þessari sýningu þarf að panta sérstaklega . – Safnaðar - og sýningarsal með aðstöðu til léttra veitinga . Saga Reykholts spannar meira en þúsund ár og hér voru oftsinnis kirkjuhöfðingar og valdsmenn um lengri og skemmri tíma . Fyrirlestrar í héraði : Grasrótin og gervigreind Fyrirlestrar í héraði : Grasrótin og gervigreind Geta mennta - og menningarstofnanir fleytt landsbyggðinni inn í framtíðina ? Vífill Karlsson ráðgjafi SSV og dósent við Háskóla Íslands flytur . Fyrirlesturinn hefst kl. 20 , boðið verður til kaffiveitinga og umræðna að venju . Yfirleitt er talað um að menntun sé mikilvæg samfélögum . Það virðist engum vafa undirorpið þegar stór samfélög eru skoðuð . Þegar kemur að einstaka landsvæðum fullyrða menn ekki alltaf af mikilli sannfæringu að menntun sé til bóta . Stundum er því haldið fram að menntastofnanir mennti unga fólkið „ í burtu “ vegna þess að það séu engin eða illa launuð tækifæri fyrir þau í heimabyggð sinni . Í erindinu verður skoðað hvort það sé líklegra að menntunarstig sé hærra í samfélögum úti á landi þar sem er mennta - og menningarstofnanir að finna eins og framhaldsskóla eða háskóla . Síðan verður skoðað hvort meiri menntun fólks hafi mögulega áhrif á hvort það sé ánægðara með stöðu sína á vinnumarkaði úti á landi t.d. atvinnuöryggi og laun . Einnig hvort meiri menntun fólks hafi áhrif á ánægju með þau gæði og þá þjónustu sem landsbyggðin hefur upp á að bjóða t.d. leikskóla , grunnskóla , menningarinnar heima í héraði , nálægðar við náttúruna og margt fleira . Að síðustu skoðum við síðan hvort menntun fólks hafi áhrif á viljann til að flytja brott . Stuðst er við skoðanakönnun sem gerð var á landsbyggðinni árin 2016 og 2017 og rúmlega 6.000 manns tóku þátt . Vífill hóf hagfræðinám við Háskólann í Björgvin haustið 1991 og lauk þaðan Cand. Mag. prófi árið 1995 og Cand. Polit . prófi í hagfræði 1997 . Hann starfaði við kennslu og rannsóknir á Bifröst á árunum 1996 - 2008 , þar af sem aðstoðarrektor starfsárið 1999 – 2000 . Vífill réði sig sem ráðgjafa árið 2000 hjá Samtökum sveitarfélaga á Vesturlandi ( SSV ) samhliða starfi á Bifröst . Enn fremur hefur hann kennt fjölda námsgreina við Landbúnaðarháskóla Íslands frá árinu 1997 . Vífill hóf kennslustarf við Háskólann á Akureyri samhliða atvinnuráðgjafarstarfinu árið 2008 og lauk doktorsnámi í hagfræði frá Háskóla Íslands 2012 og er núna dósent við Háskólann á Akureyri ásamt ráðgjafastarfi hjá SSV . Svæðahagfræði er hans fyrsta sérsvið en auðlinda - og umhverfishagfræði annað sérsvið . Vífill hefur einkum rannsakað orsakir búferlaflutninga og velferð íbúa í hinum dreifðum byggðum ásamt rannsóknum á samgöngum og fasteignamarkaði .